Jules Migonney, *Maurilainen venus*, 1922.
Jean Auguste Dominique Ingres, *Suuri odaliski*, 1814
**Eksotismi** viittaa eksoottisiin, tekijästään ja tarkkailijastaan katsottuna oleviin kaukaisiin paikkoihin tai tapahtumiin. Eksotismin on katsottu usein liittyvän orientalismiin, joka viittaa selkeämmin tiettyyn maantieteelliseen alueeseen, orienttiin eli itään.

Taiteen- ja musiikintutkimuksessa itämaisten vaikutteiden leimaamia teoksia tarkastellaan usein tukeutumalla käsitteisiin eksotismi- ja orientalismi.

Taiteessa, kirjallisuudessa ja musiikissa
-----------------------------------------

Edouard Manet, *Olympia*, 1863. 
Eksotismi on kaukomaiden taiteen vaikutusta länsimaisen taiteen ilmaisuun tai aiheistoon. Kreikan sana *eksotikos* tarkoittaa muukalaista.

Taidehistorian sanastossa eksotismi on ei-eurooppalaisen kulttuurin, esimerkiksi japanilaisen, meksikolaisen tai primitiivisen, taiteen vaikutus länsimaiseen taiteeseen, sekä myös myös eksoottisten aiheiden käyttöä taiteessa.

Kirjallisuustieteessä eksotismi on kirjallisen kuvauksen kohteen valinta ei-eurooppalaisista, varsinkin itään ja etelään sijoittuvista alueista. Eksotismi kirjallisuudessa voi olla myös outojen, tavallisuudesta poikkeavien aiheiden käsittelyä ja sellaisten motiivien käyttöä.

Paul Gauguin, *Nafea Faa Ipoipo?,* 1892.
Eksotismissa toisen kulttuurin edustajia katsotaan länsimaisella arvomaailmalla väritetyin silmin ja heidän kulttuurinsa yhdistetään myyttisiin mielikuviin, jotka pohjautuvat länsimaisen kulttuurin viitekehykseen eikä kyseiseen kulttuuriin. Vaikka "kaukaiset" paikat ja kulttuurit ja niiden edustajat mielletään myyttisiksi, kauniiksi tai vaikkapa jännittävän vieraiksi, heidän kulttuurinsa samaistetaan samalla primitiiviseen sivistymättömyyteen. Näin toimiessaan eksotismi luo ja vahvistaa stereotyyppejä ja mielikuvia, jotka lujittavat käsitystä länsimaisesta kulttuurista universaalina suhteessa "toisiin" kulttuureihin.

Näkemyksiä
----------

Marissa Mehr toteaa, että 1800-luvulle osui vahva orientalismi ja muiden kansojen ja kulttuurien eksotisointi. Tämä aikansa megatrendi näkyi taiteissa: kuvataiteet, musiikki sekä ooppera ammensivat myyttisestä ja mystisestä idästä. Oman kansan lisäksi kurkotettiin kohti tuntematonta.

On väitetty, että eksoottinen oli kiehtovaa, kun se oli harvinaista. Mutta mikään ei ole enää harvinaista globalisoituneessa maailmassamme, jossa länsi on rakentanut Baabelin tornin pilvenpiirtäjäksi monokulttuurisen fuusioinnin ja kulutuksen temppeliksi ja hälventänyt kaikki erot omassa keskinkertaisessa markkinoinnissaan. Valitettavasti taika ja romanssi ovat myös haihtuneet kuin kauan sitten ummehtunut oopiumin savu. Se on tukehtunut kuluttajan, terrorismin, maahanmuuton valvonnan, elpyvän nationalismin ja kyynisesti valmistettuun pelon ja epäluulon ilmapiiriin; vihamielisinä mantroina.

Lähteet1. 1 2  Kirjallisuudentutkimus:eksotismi – Tieteen termipankki *tieteentermipankki.fi*. Viitattu 15.4.2024.
2. 1 2  Seppänen, Roni: Heavy rock ja eksotismi, orientalismin musiikilliset ilmentymät 1970-luvun raskaassa rockissa *Pro gradu -tutkielma*.  2023. Musiikkitiede, Filosofian, historian ja taiteiden tutkimuksen osasto, Helsingin yliopisto.
3. ↑  Konttinen, Riitta ja Laajoki, Liisa: *Taiteen sanakirja*, s. 97. Otava, 2005.
4. ↑  Valkeapää, Leena ja Salmela, Ulla ja Bonelius, Elina: Taidehistorian sanasto  2023. Jyväskylän yliopisto, Taidehistorian oppiaine.
5. ↑  Marti, Martina: Avaus, moninaisuustietopankki  2020. Opetus- ja kulttuuriministeriö.
6. ↑  Ooppera painii rasististen rakenteidensa kanssa *Kritiikin Uutiset / SARV*.  5.12.2020. Viitattu 15.4.2024.
7. ↑  Editorial Desk: Exotic - a Fetish for the Foreign by Judy Sund *gdcinteriors.com*. Viitattu 15.4.2024. (englanniksi)
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------